Taistelu elokuvasta Citizen Kane
Taistelu elokuvasta Citizen Kane ("The Battle Over Citizen Kane") on yhdysvaltalainen dokumenttielokuva vuodelta 1996. Dokumentti kertoo William Randolph Hearstin yrityksistä estää Orson Wellesin ohjaaman "Citizen Kanen" julkaiseminen. Dokumenttielokuva koostuu arkistomateriaalin ja "Citizen Kanesta" näytettyjen kohtausten ohella haastatteluista, joita ovat antaneet muun muassa Wellesin pitkäaikainen avustaja William Alland ja ohjaaja Peter Bogdanovich. Dokumentin kertojana on Richard Ben Cramer.
Citizen Peter
Citizen Peter on Antti Alasen ja saksalaisen kriitikon Olaf Möllerin toimittama teos suomalaisesta elokuvahistorioitsija ja -ohjaaja Peter von Baghista. Teos ilmestyi 2013, ja sen on kustantanut Like. Teos sisältää 50 von Baghin tuntevan elokuva-alan ja sen ulkopuolisten kirjoittajan tekstejä ja muistikuvia sekä valokuvia. Kyseessä on juhlakirja 70 vuotta täyttäneelle von Baghille ja se on tehty hänen luvallaan.